google/wiki40b huggingface dataset:
वाचाघात

कारण

वाचाघात के मुख्य कारण मस्तिष्क का आम्बोसिस, रक्तस्रोतरोधन (embolism), अर्बुद (tumour), फोड़े (abscess) इत्यादि हैं, जो यदि मस्तिष्क के दाहिने गोलाध्र में हों तो शरीर का बायाँ भाग और यदि मस्तिष्क के बाएँ गोलार्ध में हों, तो शरीर का दाहिना भाग आक्रांत होता है।
सिल्वियन धमनी (Sylvian artery) का आम्बोसिस एवं रक्स्रोतरोधन रोगोत्पत्ति में अधिक सहायक होता है। अर्बुदजन्य वाचाघात एकाएक उत्पन्न होता है। शनै: शनै: वाचाघात की उत्पत्ति मिर्गी, अधकपारी, रक्तमूत्रविषाक्तता (uracmia), उन्मादी का व्यापक पक्षाघात (general paralysis of the insane), जो उपदंश की चतुर्थ अवस्था में उपद्रव स्वरूप होता है, तथा मस्तिष्कशोथ, तंद्रा (encephalitis lethargia) इत्यादि कारणों से होती है।

निदान एवं उपचार

वाचाघात के निदान के लिए नाड़ीमंडल की पूर्ण परीक्षा करनी चाहिए तथा इस बात का पता लगाना चाहिए कि रोगी दाहिने हाथ से काम करता है अथवा बाएँ हाथ से। इसके अलावा रोगी से प्रश्नों द्वारा उसकी बुद्धिक्षमता का एवं वाचाघात की तीव्रता आदि का पता लगाते हैं।
इस रोग की साध्यासाध्यता इसपर निर्भर करती है कि मस्तिष्क का कौन सा और कितना भाग आक्रांत हुआ है। अर्बुद और रक्तस्रावजन्य वाचाघात को छोड़कर अन्य कारणों से उत्पन्न वाचाघात में रोग के अच्छे होने की अधिक संभावना रहती है, परंतु प्रत्येक अवस्था में रोग का पुनराक्रमण हो सकता है। वाचाघात के समुचित उपचार के लिए वाक प्रशिक्षक (speech instructor) की मदद लेनी चाहिए तथा कारणों के अनुसार रोग का उपचार करना चाहिए।
अतिविशाल सौर ऊर्जा परियोजनाएँ

भारत सरकार की नवीन एवं नवीकरणीय ऊर्जा मंत्रालय ने विशाल क्षमता वाले प्रस्तावित एवं निर्माणाधीन सौर ऊर्जा परियोजनाओं का नाम अतिविशाल सौर ऊर्जा परियोजनाएँ (Ultra Mega Solar Power Projects या Ultra Mega Solar Parks) रखा है। ये सभी परियोजनाएँ ५०० मेगावाट से अधिक क्षमता की हैं।
धोलासर

धोलासर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है। धोलासर में राजस्व ग्राम लक्ष्मणपुरा, महर्षि गौतमनगर स्थित है। धोलासर गांव के ज्यादातर लोग कृषि पर निर्भर करते हैं इस कारण रोजगार का साधन ही वही है। यहाँ ट्यूबवेल से सिंचाई की जाती हैं। मुख्यतः कृषक समाज यहाँ बाजरा,ज्वार,गेहूँ,सरसों,रायड़ा,मेथी,जीरा,मूँगफली,जौ, ग्वार, अरण्डी, प्याज ईसबगोल आदि फसलों की खेती करता हैं।
धोलासर में शुद्ध मीठे पेयजल की कमी हैं। मनुष्यों और जानवरों के द्वारा फ्लोराइडयुक्त पानी प्रयोग में लिया जा रहा है। जो हानिकारक हैं।

जनसंख्या-

2011 की भारतीय राष्ट्रीय जनगणना के अनुसार गांव की कुल जनसंख्या 1469 है पुरूष- 770 महिला-699 घर-250
आस्त्राख़ान ख़ानत

विवरण

आस्त्राख़ान ख़ानत के संस्थापक का नाम महमूद बिन कूचुक (محمود بن کوچک, Mahmud bin Kuchuk) था और उसने इसकी स्थापना १४६६ में करी। इस ख़ानत की राजधानी ख़ाचीतरख़ान शहर था जिसे रूसी वर्णनों में 'आस्त्राख़ान' लिखा जाता था। इस राज्य में वोल्गा नदी का अंतिम हिस्सा और नदीमुख शामिल थे, जिसमें रूस की आधुनिक आस्त्राख़ान ओब्लास्त का अधिकांश हिस्सा आता था। इसमें आधुनिक रूस के कालमिकिया गणतंत्र के स्तेपी क्षेत्र का भी भाग आता था। आस्त्राख़ान ख़ानत के पूर्व में कैस्पियन सागर और पश्चिम में क्राइमियाई ख़ानत थी। उस समय भारत में मुग़ल ज़माना चल रहा था और बहुत से भारतीय व्यापारी आस्त्राख़ान ख़ानत से व्यापार करने यहाँ आते थे।
१५३० के दशक में आस्त्राख़ान ख़ानत ने क्राइमियाई ख़ानत और नोगाई उर्दू के साथ मिलकर रूस पर हमला किया, लेकिन बाद में इस ख़ानत की अपने तातार साथियों से बहुत झडपें हुई। १५५२ में रूस के त्सार इवान भयानक ने काज़ान के शहर पर क़ब्ज़ा कर लिया। कुछ स्थानीय शक्तियों ने उसका साथ दिया। १५५६ में भारी हमला करके उसने पूरे क्षेत्र को रूस का हिस्सा बना लिया। राजधानी ख़ाचीतरख़ान जला दी गई।

नाम का उच्चारण

'आस्त्राख़ान' और 'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
भारतीय उच्च अध्ययन संस्थान

स्थापना

भारतीय उच्‍च अध्‍ययन संस्‍थान, शिमला की स्‍थापना वर्ष 1965 में सोसाइटी पंजीकरण अधिनियम, 1860 के तहत की गई थी और यह राष्‍ट्रपति निवास, शिमला में स्थित है] यह संस्‍थान जीवन तथा विचार संबंधी मौलिक विषयों एवं समस्‍याओं के बारे में नि:शुल्‍क एवं सृजनात्‍मक अन्‍वेषण के लिए एक आवासीय केन्‍द्र है।
इस संस्‍थान के कार्य इस प्रकार हैं :-

बाहरी कड़ियाँ

http://mhrd.gov.in/hi/other_inst_heH
राम चरण

1939 में भारत के उत्तर प्रदेश में रामचरण जन्मे राम चरण एक व्यवसाय सलाहकार, वक्ता एवं लेखक हैं।

व्यक्तिगत जीवन

प्रौढ़ होने के समय चरण हापुड़, उत्तर प्रदेश, भारत में अपने परिवार की जूते की दुकान में काम करते थे। उन्होंने बनारस हिंदू विश्वविद्यालय से इंजीनियरिंग में डिग्री अर्जित की और बाद में हार्वर्ड बिजनेस स्कूल में अध्ययन किया, जहां उन्हें एमबीए (1965) एवं डॉक्टरेट (1967) की उपाधि प्रदान की गई। 1978 में एक पूर्णकालिक सलाहकार बनने से पहले, उन्होंने हार्वर्ड बिजनेस स्कूल, केलॉग स्कूल ऑफ मैनेजमेंट एवं बोस्टन विश्वविद्यालय में शिक्षा प्रदान की.
चरण ने शादी नहीं की और उनके कोई बच्चे नहीं हैं। 67 वर्ष की उम्र में, उन्होंने डैलस, टेक्सास में अपना पहला अपार्टमेंट खरीदा।  इस खरीद से पहले, उनका कोई घर नहीं था और उन्होंने अपनी हर रात होटल के एक कमरे में या किसी सहयोगी के आवास पर बिताई।  डलास में उनके सहायक कूरियर से उन्हें नये कपड़े भेजते थे और वे उन्हें अपने गंदे मैले कपड़े धोने के लिये दे देते थे।

कैरियर

चरण ने जीई, के एल एम, एवं बैंक ऑफ अमेरिका जैसी कंपनियों से संपर्क किया। वे लीडरशिप इन दॅ ईरा ऑफ इकॉनोमिक अन्सर्टनटी: दॅ न्यू रूल्स फॉर गेट्टिंग दॅ राइट थिंग्स डन इन डिफ्फिकल्ट टाइम्स, बोर्ड्स दैट डिलीवर, व्हाट दॅ सीईओ वान्ट्स यू टू नो, बोर्ड्स ऐट वर्क, ऐवरी बिजनेस इज ए ग्रोथ बिजनेस (नोएल टिची के साथ), प्रॉफिटेबल ग्रोथ इज ऐवरीवन्स बिजनेस, कन्फ्रॉन्टिंग रियलिटी, सर्वाधिक बिकने वाली पुस्तक नो हाऊ ऐंड एक्जीक्यूशन (लैरी बॉसिडी एवं चार्ल्स बर्क के साथ) सहित्व्यवसाय से संबंधित कई पुस्तकों के लेखक थे।
चरण डालास टेक्सास में स्थित चरण एसोसिएट्स के नाम से अपनी व्यापार प्रबंधन संबंधी सलाहकार कंपनी चलाते हैं। रिकार्ड यह बताता है कि कंपनी 1981 में स्थापित की गई और उसे टेक्सास में शामिल किया। मौजूदा आकलन यह बताता है कि इस कंपनी की वार्षिक आय 500,000 डॉलर से 1 मिलियन डॉलर है और उसमें लगभग 1 से 4 तक कर्मचारी कार्यरत हैं।चरण ऑस्टिन उद्योग, एसएसए एवं कंपनी (पूर्व में सिक्स सिग्मा कंपनी) तथा टाइको इलेक्ट्रॉनिक्स के बोर्ड के सदस्य हैं।
चरण ने कुशाग्र ज्ञान तैयार करने के लिये केविन कोप और स्टीफन एमआर कॉवे के साथ भागीदारी की. कुशाग्र ज्ञान एवं राम चरण के बीच उनकी पुस्तक "व्हाट दॅ सीईओ वान्ट्स यू टू नो" की अवधारणाओं का प्रयोग करने के लिये आपस में एक सहमति है।राम ने प्रबंधन में एक आवश्यक नेतृत्व संबंधी विशेषता के रूप में व्यावसायिक कुशाग्रता की धारणा को परिभाषित करने एवं उसे लोकप्रिय बनाने में सहायता की है। 
चरण को वर्ष 2000 में राष्ट्रीय मानव संसाधन अकादमी का एक अध्येता (फैलो) चुना गया एवं वर्ष 2005 में एक प्रतिष्ठित अध्येता (फैलो) घोषित किया गया। लगभग 400 भारतीय कंपनियों के सीईओ को एक व्याख्यान देने के लिए चरण फरवरी 2010 के महीने में भारत में थे।
वाचिक परम्परा

कथा, कहानी, लोकोक्ति, गान, भजन, कविता या अन्य मौखिक (अलिखित) साधनों द्वारा सांस्कृतिक तत्वों और परम्परा का संचार वाचिक परम्परा (oral tradition) कहलाती है। वाचित परम्परा के द्वारा विभिन्न समाज (किसी लेखन प्रणाली के बिना भी) वाचिक इतिहास, वाचिक साहित्य, वाचिक कानून तथा अन्य ज्ञान का एक पीढ़ी से दूसरी पीढ़ी में संचार करते आये हैं।
अन्य संस्कृतियों की भांति ही भारतीय संस्कृति में वाचिक परम्परा ने महत्वपूर्ण भूमिका अदा की है। भारतीय काव्य किसी न किसी रूप में वाचिक संस्कार से अभी तक सुवसित है। कविता की वाचिकता अभी भी है और वह लोक में आदर भी पाती है। श्रुति की रक्षा इसी परम्परा से हुई।
निर्मलजीत सिंह सेखों

प्रारम्भिक जीवन

सेखों का जन्म 17 जुलाई 1943 को लुधियाना, पंजाब, ब्रिटिश भारत में सेखों जाट सिख परिवार में हुआ था। उनके पिता का नाम फ्लाइट लेफ्टिनेंट तारलोक सिंह सेखों था। उन्हें 4 जून 1967 को पायलट अधिकारी के रूप में भारतीय वायुसेना में सम्मिलित किया गया था।

सैन्य जीवन

1971 के भारत-पाकिस्तान युद्ध के दौरान वह भारतीय वायुसेना की "द फ्लाइंग बुलेट" 18वीं स्क्वाड्रन में काम कर रहे थे। 14 दिसम्बर 1971 को श्रीनगर हवाई अड्डे पर पाकिस्तान वायु सेना के एफ-86 जेट विमानों द्वारा 26वीं स्क्वाड्रन पीएएफ बेस पेशावर से हमला किया। सुरक्षा टुकड़ी की कमान संभालते हुए फ्लाइंग ऑफिसर निर्मलजीत सिंह वहाँ पर 18 नेट स्क्वाड्रन के साथ तैनात थे। जैसे ही हमला हुआ सेखों अपने विमान के साथ स्थिति में आ गए और तब तक फ्लाइंग लैफ्टिनेंट घुम्मन भी कमर कस कर तैयार हो चुके थे। एयरफील्ड में एकदम सवेरे काफ़ी धुँध थी। सुबह 8 बजकर 2 मिनट पर चेतावनी मिली थी कि दुश्मन आक्रमण पर है। निर्मलसिंह तथा घुम्मन ने तुरंत अपने उड़ जाने का संकेत दिया और उत्तर की प्रतीक्षा में दस सेकेण्ड के बाद बिना उत्तर उड़ जाने का निर्णय लिया। ठीक 8 बजकर 4 मिनट पर दोनों वायु सेना अधिकारी दुश्मन का सामना करने के लिए आसमान में थे। उस समय दुश्मन का पहला F-86 सेबर जेट एयर फील्ड पर गोता लगाने की तैयारी कर रहा था। 
एयर फील्ड से पहले घुम्मन के जहाज ने रन वे छोड़ा था। उसके बाद जैसे ही निर्मलजीत सिंह का नेट उड़ा, रन वे पर उनके ठीक पीछे एक बम आकर गिरा। घुम्मन उस समय खुद एक सेबर जेट का पीछा कर रहे थे। सेखों ने हवा में आकार दो सेबर जेट विमानों का सामना किया, इनमें से एक जहाज वही था, जिसने एयरफील्ड पर बम गिराया था। बम गिरने के बाद एयर फील्ड से कॉम्बैट एयर पेट्रोल का सम्पर्क सेखों तथा घुम्मन से टूट गया था। सारी एयरफिल्ड धुएँ और धूल से भर गई थी, जो उस बम विस्फोट का परिणाम थी। इस सबके कारण दूर तक देख पाना कठिन था। तभी फ्लाइट कमाण्डर स्क्वाड्रन लीडर पठानिया को नजर आया कि कोई दो हवाई जहाज मुठभेड़ की तौयारी में हैं। घुम्मन ने भी इस बात की कोशिश की, कि वह निर्मलजीत सिंह की मदद के लिए वहाँ पहुँच सकें लेकिन यह सम्भव नहीं हो सका। तभी रेडियो संचार व्यवस्था से निर्मलजीत सिंह की आवाज़ सुनाई पड़ी... 
"मैं दो सेबर जेट जहाजों के पीछे हूँ...मैं उन्हें जाने नहीं दूँगा..."
उसके कुछ ही क्षण बाद नेट से आक्रमण की आवाज़ आसपान में गूँजी और एक सेबर जेट आग में जलता हुआ गिरता नजर आया। तभी निर्मलजीत सिंह सेखों ने अपना सन्देश प्रसारित किया...
"मैं मुकाबले पर हूँ और मुझे मजा आ रहा है। मेरे इर्द-गिर्द दुश्मन के दो सेबर जेट हैं। मैं एक का ही पीछा कर रहा हूँ, दूसरा मेरे साथ-साथ चल रहा है।"
इस सन्देश के जवाब में स्क्वेड्रन लीडर पठानिया ने निर्मलजित सिंह को कुछ सुरक्षा सम्बन्धी हिदायत दी। इसके बाद नेट से एक और धमाका हुआ जिसके साथ दुश्मन के सेबर जेट के ध्वस्त होने की आवाज़ भी आई। उनका निशाना फिर लगा और एक बड़े धमाके के साथ दूसरा सेबर जेट भी ढेर हो गया। कुछ देर की शांति के बाद फ्लाइंग ऑफिसर निर्मलजीत सिंह सेखों का सन्देश फिर सुना गया। उन्होंने कहा...
"शायद मेरा जेट भी निशाने पर आ गया है... घुम्मन, अब तुम मोर्चा संभालो।"
यह निर्मलजीत सिंह का अंतिम सन्देश था और वह वीरगति को प्राप्त हो गए।

सम्मान

फ्लाइंग ऑफिसर निर्मलजीत सिंह सेखों की इस अतुलनीय वीरता व साहस और सर्वोच्च बलिदान के लिए भारत सरकार ने उन्हें वर्ष 1972 में मरणोपरांत परमवीर चक्र का सम्मान दिया।
पुंडलिक

ऐतिहासिकता

पुंडलिक को सामान्यतः एक ऐतिहासिक व्यक्ति माना जाता है, जो कि वारकरी संप्रदाय की स्थापना और प्रचार के साथ जुड़ा हुआ है। इतिहासकार रामकृष्ण गोपाल भांडारकर मानते हैं कि पुंडलिक वारकरी पंथ के संस्थापक और मराठा राज्य में इस पंथ के प्रवर्तक रहे हैं।
दीक्षा

दीक्षा का अर्थ है - गुरु के पास रहकर सीखी गई शिक्षा का समापन। कालजयी कथाकार नरेन्द्र कोहली का रामकथा पर आधारित 'दीक्षा' नामक उपन्यास (१९७६) हिन्दी का युग-प्रवर्तक उपन्यास भी माना जाता है।
मोहम्मद अली बेग

मोहम्मद अली बेग को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे आंध्र प्रदेश राज्य से हैं।
वेब डिजाइन

वेब डिजाईन विभिन्न प्रकार के कौशलों तथा क्षेत्रों का पारिणामिक रूप होती है जिनकी आवश्यकता वेब साइट्स के निर्माण एवं उनके रख रखाव में पड़ती है। वेब डिजाईन के विभिन्न क्षेत्रों में ग्राफ़िक निर्माण, इंटरफ़ेस डिजाईन, उपभोक्ता अनुभव के अनुसार निर्माणन तथा सर्च इंजन ऑप्टिमाइजेशन आदि आते हैं। हालाँकि कई बार ऐसा होता है कि विभिन्न व्यक्ति इन सभी कार्यों को अलग अलग संपन्न करते हैं पर कई निर्माता इन सभी कार्यों को अकेले ही पूर्ण करने की क्षमता रखते हैं। वेब डिज़ाइनरों से अपेक्षा की जाती है कि वे बाजार में चल रही तकनीकों तथा उनकी उपयोगिता से अद्यतन रहें ताकि उसका भरपूर फायदा लोगों को मिलता रहे।

सामान्य जानकारी

हालाँकि वेब डिजाइनिंग का इतिहास अभी हाल का ही है पर इसे अन्य क्षेत्रों जैसे कि ग्राफ़िक डिजाईन आदि के साथ जोड़ा जा सकता है। वैसे वेब डिजाईन को इस क्षेत्र में एक तकनीकी लब्ध विन्दु की तरह से भी देखा जाता है। अगर आज की जीवनशैली को देखा जाए तो यह लोगों की जिंदगी का एक बहुत ही जरुरी हिसा बन चुकी है और बिना एनिमेटेड ग्राफ़िक्स, विभिन्न शैलियों, बैकग्राउंड तथा संगीत के बिना इन्टरनेट की कल्पना करना बड़ा ही कठिन है।

इतिहास

सन 1989 में सी-ई-आर-एन में काम करने के दौरान टिम बर्नर ली नें एक वैश्विक हाइपर टेक्स्ट परियोजना का प्रस्ताव रखा जो कि बाद में वर्ल्ड वाइड वेब बन गया। 1991-1993 तक वर्ल्ड वाइड वेब का जन्म हुआ। तब टेक्स्ट-मात्र पेजों को एक सिंपल लाइन मोड ब्राउज़र की मदद से देखा जा सकता था। सन १९९३ में मार्क एंडरसन तथा एरिक बिना नें मोज़ेक ब्राउज़र का निर्माण किया। उस समय तक कई ब्राउज़र थे पर उनमें से अधिकांश यूनिक्स आधारित थे तथा सामान्य रूप से अधिक लोड लेते थे। उनमें ग्राफिक तत्वों जेसे की ध्वनि एवं चित्रों इत्यादि के लिए कोई जगह नहीं थी। मोज़ेक ब्राउज़र नें इस विचारधारा को तोड़ दिया। अक्टूबर १९९४ को डब्ल्यू३सी के बाद से वर्ल्ड वाइड वेब का विकास अपनी पूरी क्षमता के उपयोग के लिए हो गया।

उपकरण एवं तकनीकी

उत्पादन के अलग अलग हिस्सों के अनुसार वेब डिजाइनिंग में अलग अलग प्रकार के उपकरणों एवं तकनीकी का प्रयोग होता है। इन उपकरणों को समय समय पर नए नए प्रतिमानों के अनुसार अद्यतन किया जाता है ताकि वे मापदंडों पर खरे उतर सकें; परन्तु उनके पीछे का मूलभूत सिद्धांत वही रहता है। उपयोग किये जाने बाले उपकरणों में वेब ग्राफ़िक डिजाईन उपकरण तथा सर्च इंजन ऑप्टिमाइजेशन उपकरण आदि आते हैं। जहाँ वेब ग्राफ़िक डिजाईन उपकरणों के द्वारा ग्राफ़िक्स का निर्माण किया जाता है वहीँ सर्च इंजन ऑप्टिमाइजेशन उपकरणों के द्वारा सर्च इंजन में वरीयता तथा तत्संबंधी सुझाव मिलते हैं।
जापानी मस्तिष्कशोथ

लक्षण

सिर दर्द के साथ बुखार को छोड़कर हल्के संक्रमण में और कोई प्रत्यक्ष लक्षण नहीं होता है। गंभीर प्रकार के संक्रमण में सिरदर्द, तेज बुखार, गर्दन में अकड़न, घबराहट, कोमा में चले जाना, कंपकंपीं, कभी-कभी ऐंठन (विशेष रूप से छोटे बच्चों में) और मस्तिष्क निष्क्रिय (बहुत ही कम मामले में), पक्षाघात होता है। जापानी एनसेफेलाइटिस की संचयी कालवधि सामान्यतः 5 से 15 दिन होती है। इसकीमृत्युदर 0.3 से 60 प्रतिशत तक है।

उपचार

इसकी कोई विशेष चिकित्सा नहीं है। गहन सहायक चिकित्सा की जाती है। यह रोग अलग अलग देशों में अलग अलग समय पर होता है। क्षेत्र विशेष के हिसाब से ग्रामीण क्षेत्रों में रहने वाले, वहां प्रतिनियुक्त सक्रिय ड्यूटी वाले सैनिक और ग्रामीण क्षेत्रों में घूमने वालों को यह बीमारी अधिक होती है। शहरी क्षेत्रों में जापानी एनसेफेलाइटिस सामान्यतः नहीं होता है। जापानी एनसेफेलाइटिस के लिए भारत में निष्क्रिय मूसक मेधा व्युत्पन्न (इनएक्टीवेटेड माउस ब्रेन-डिराइव्ड जे ई) जापानी एनसेफेलाइटिस टीका उपलब्ध है।
उदायिभद्र

उदायिभद्र मगध महाजनपद के शक्तिशाली राजा अजातशत्रु का पुत्र और उत्तराधिकारी। उसका उल्लेख उदायिन्, उदायी अथवा उदयिन और उदयभद्र जैसे कई नामों से मिलता है। बौद्ध अनुश्रुति के अनुसार उदायिभद्र अपने पिता अजातशत्रु की ही तरह स्वयं भी पितृघाती था और पिता को मारकर गद्दी पर बैठा था। उस अनुश्रुति का तो यहाँ तक कथन है कि आजतशत्रु से लेकर चार पीढ़ियों तक मगध साम्राज्य में उत्तराधिकारियों द्वार अपने पूर्ववर्तियों के मारे जाने की परंपरा ही चल गई थी। परंतु जैन अनुश्रुति उदयभद्र को पितृघाती नहीं मानती। कथाकोश में उसे कुणिक (अजातशत्रु) और पद्मावती का पुत्र बताया गया है। परिशिष्टपर्वन् और त्रिषष्ठिशलाकापुरुषचरित् जैसे कुछ अन्य जैन ग्रंथों में यह कहा गया है कि अपने पिता के समय में उदायिभद्र चंपा का राज्यपाल (गवर्नर) रह चुका था और अपने पिता की मृत्यु पर उसे सहज शोक हुआ था। तदुपरांत सामंतों और मंत्रियों ने उससे मगध की राजगद्दी पर बैठने का आग्रह किया और उसे स्वीकार कर वह चंपा छोड़कर मगध की राजधानी गया।
राजा की हैसियत से उदायिभद्र का सबसे मुख्य कार्य था मगध की नई राजधानी पाटलिपुत्र का विकास करना। परिशिष्टपर्वन् की सूचना है कि उसी ने सबसे पहले मगध की राजधानी राजगृह से हटाकर गंगा और सोन नदियों के संगम पर पाटलिपुत्र बसाकर वहाँ स्थापित की। इस बात का समर्थन वायुपुराण से भी होता है। उसका कथन है कि उदयभद्र ने अपने शासन के चौथे वर्ष में कुसुमपुर नामक नगर बसाया। कुसुमपुर अथवा पुष्पपुर पाटलिपुत्र के ही अन्य नाम थे। परंतु ऐसा प्रतीत होता है कि वहाँ के दुर्ग का विकासकार्य अजातशत्रु के समय में ही प्रारंभ हो चुका था।
मंगोलिया का राष्ट्रगान

भूतपूर्व राष्ट्रगान

२०वीं सदी में मंगोलिया के कई राष्ट्रगान रहे थे। पहला राष्ट्रगान १९२४-१९५० काल में जारी था और उसे 'मंगोलियाई इंतरनास्योनाल' के नाम से भी जाना जाता है। इसके बोल सोनोमबलशिर्यिन बुजन्नेमेच ने लिखे थे और धुन मग्सरशौय्न दुर्गरशौ की बनाई हुई थी। इसके बाद दूसरा राष्ट्रगान १९५०-१९६२ काल में और तीसरा १९६१-१९९१ काल में मान्य रहा। १९९१ में १९५० वाला तराना फिर से प्रयोग होने लगा लेकिन उसमें लेनिन, स्टालिन, सुएख़बातर और चोइबल्सन की बढ़ाई करने वाले बोल हटा दिए गए। ६ जुलाई २००६ में मंगोलियाई संसद ने राष्ट्रगान को संशोधित करके उसमें चंगेज़ ख़ान की स्मृति वाले शब्द डलवा दिए।
राजस्थान क्रिकेट टीम

विजेता

अब तक राजस्थान 2 बार रणजी ट्रॉफी का खिताब जीत चूकी है।
ज़ेबा बख्तियार

फिल्मी सफर

हिना 1991
धीरज

मूल

धैर्य

अन्य अर्थ

सहन, ढाढस, सांत्वना

उदाहरण

धीरज, धर्म, मित्र अरु नारी। आपत काल परखिए चारि॥
कानव राजवंश

72 ई० पू० में शुंग वंश के अंतिम शासक देवभूति की हत्या कर उसके महामंत्री वसुदेव ने एक नवीन राजवंश की स्थापना की जिसे कानव(कण्व) राजवंश कहते है। कण्व वंश में चार शासक वसुमित्र,भूमिमित्र,नारायण एवं सुशर्मा हुए। इन शासको ने कुल मिलाकर 45 वर्ष तक शासन किया। कण्व वंश भी शुंगो की भांति ब्राह्मण वंश था।
अभाज्य संख्या

इतिहास

प्राचीन मिस्र में अभाज्य संख्या का ज्ञान होने का संकेत रायंड पपायरस (Rhind Papyrus) में मिलता है। अभाज्य संख्या पे विस्तृत जानकारी प्राचीन यूनान (३०० ईसापूर्व) के गणितज्ञ यूक्लिड के द्वारा लिखी पुस्तक "एलिमेंट्स" में मिलती है। अभाज्य संख्या का अगला विस्तृत उल्लेख सत्रवहीं शताब्दी के गणितज्ञ पियेरे डे फरमैट(1601-1665) के द्वारा मिलता है। फरमैट ने एक सूत्र दिया था जिससे अभाज्य संख्या का अनुमान लगाया जा सकता है। फरमैट ने अनुमान लगाया की जिस भी संख्या को ( 2^2^n +1), जहाँ n एक प्राकृतिक संख्या है, के रूप में लिखा जा सकता है, वो अभाज्य संख्या होंगे।  हालाँकि n=4 तक ये सही था, पर n=5 पर जो संख्या आती है- (2^32 +1) वह 641 से विभाजित हो जाती है, अतः ये अभाज्य संख्या नहीं है। इसके बाद जो अभाज्य संख्या पे उल्लेखनीय कार्य हुआ, उसका श्रेय जर्मनी के वैज्ञानिक और गणितज्ञ जोहान्न कार्ल फ्रेडरिक ग़ौस्स (1777- 1855) को जाता है।
गणित में काफ़ी संख्या शृंखलाएं होती हैं, जैसे ज्यामितीय श्रेणी, समांतर श्रेणी इत्यादि, जिनके सूत्र की मदद से शृंखला के किसी संख्या को पता किया जा सकता है, पर अभाज्य संख्याओं की ऐसी कोई शृंखला सूत्र का पता नहीं चल पाया है, क्योंकि ये कोई स्थाई प्रारूप (Pattern) का पालन नहीं करती  | गणित के छेत्र में आज भी ये एक अनसुलझी समस्या है।
दीर्घ तरंग

The दीर्घ तरंग रेडियो प्रसारण पट्टी 148.5 से 283.5 kHz (तदनुसार 1000 and 2000 मीटर के तरंग दैर्घ्य के बीच) के बीच पङने वाली सभी आवृत्तियाँ होतीं हैं।
यह समूह निम्न आवृत्ति (LF) पट्टी के अन्तर्गत आता है, जबकि यह पट्टी दीर्घ तरंग प्रसारण से अधिक आवृत्ति-रेंज तक होती है।
साउथ डकोटा

साउथ डकोटा (अंग्रेज़ी: South Dakota) संयुक्त राज्य अमेरिका के मध्य-पश्चिमी क्षेत्र में एक राज्य है। 2 नवंबर, 1898 को साउथ डकोटा नॉर्थ डकोटा के साथ एक राज्य बन गया। साउथ डकोटा इन राज्यों से घिरा हुआ है: नॉर्थ डकोटा (उत्तर में), मिनेसोटा (पूर्व में), आयोवा (दक्षिण-पूर्व में), नेब्रास्का (दक्षिण में), वायोमिंग (पश्चिम में), और मोन्टाना (उत्तर-पश्चिम में)। राज्य को मिसोरी नदी ने पूर्व और पश्चिम भागों में विभाजित किया है। पूर्वी साउथ डकोटा अधिकतर आबादी का घर है और इस क्षेत्र की उपजाऊ मिट्टी का उपयोग विभिन्न फसलों को उगाने के लिए किया जाता है। मिसौरी के पश्चिम में पशुपालन प्रमुख कृषि गतिविधि है और अर्थव्यवस्था पर्यटन और रक्षा खर्च पर अधिक निर्भर है।
2016 के अनुमान के मुताबिक राज्य की जनसंख्या 8,65,454 हैं। इससे इसका सभी राज्यों में स्थान 46वां हुआ। क्षेत्र के हिसाब से यह 17वां सबसे बड़ा राज्य है। अंग्रेज़ी अधिकारिक भाषा है।
षड्रस

आयुर्वेद में स्वाद के छः भेद बताए गये हैं, जिन्हें षड्रस (छः रस) कहते हैं। ये छः रस ये हैं - मधुर, अम्ल, लवण, कटु, तिक्त तथा कसाय।
द्विजेन्द्रलाल राय

परिचय

नाटककार के रूप में द्विजेंद्रलाल का दान सर्वोपरि रहा। उनके नाटक पाठ्य ही नहीं, बल्कि खेले जाने येग्य भी थे, जो नाटक का सब से बड़ा और वास्तविक गुण है। उनके नाटक भारत के मध्य युग को लेकर लिखे गए। साहित्य द्वारा देशप्रेम के प्रचार का सूत्रपात बँगला में यदि बंकिमचंद्र ने किया, तो यह मानना पड़ेगा कि उनके बाद इस क्षेत्र में द्विजेंद्रलाल का दान सब से अधिक रहा।
उनका पहला नाटक 'कल्कि अवतार' (१८९५) मुक्त छंद में लिखा गया था। इसमें कई हास्य रस के गीत हैं जो बेजोड़ हैं। पौराणिक कथानक पर लिखे हुए 'पाषाणी' (१९००) 'सीता' (१९०२) भी कविता में लिखे हुए नाटक हैं। बहुतों के अनुसार 'सीता' उनका सर्वोत्तम नाटक है। इसके बाद 'ताराबाई' (१९०३) और 'सोहराब रुस्तम' (१९०८) लिखे गए। ताराबाई राजस्थान के गौरवमय इतिहास पर आधारित है। दोनों में बहुत से गीत हैं। बाद को द्विजेंद्रलाल ने अपने नाटक को छंदों के मोह से मुक्त कर दिया और वह गद्य नाटक लिखने लगे। 'मेवाड़ पतन' तथा 'शाहजहाँ' (१९१०) इस युग की श्रेष्ठ कृतियाँ हैं और इनका अभिनय हजारों बार हुआ होगा और अब भी यदा कदा होता रहता है। द्विजेंद्रलाल ने बँगला नाटक को धार्मिक गतानुगतिकता और रोगग्रस्त भावुकता से निकालकर देशभक्ति तथा हिंदू मुस्लिम एकता के क्षेत्र में ला दिया, साथ ही कला की दृष्टि से वह बहुत ही श्रेष्ठ रहे। डॉ॰ सुकुमार सेन ने द्विजेंद्रलाल को जितना बड़ा साहित्यकार माना, उससे वह कहीं ऊँचे थे। द्विजेंद्रलाल अपने युग के बँगला रंगमंच के सब से सफल नाटककार और वह बहुत बड़े कवि भी रहे।
वह भी बंकिमचंद्र की तरह डिप्टी मजिस्ट्रेट थे। वह ब्रिटिश सरकार की तरफ से खेती में विशेषज्ञ बनने के लिए विलायत भेजे गए थे। वहाँ उन्होंने यूरोपीय संगीत का अध्ययन किया। उनके देशभक्तिपूर्ण तथा अन्यान्य संगीतों में कई बार यूरोपीय संगीत का सुर दिया गया।
यथार्थवाद (कला)

सामाजिक यथार्थवाद का सम्बंध सामाजिक यथार्थवाद से है। यह एक अंतराष्ट्रीय कला आन्दोलन है। उन्नीसवीं शताब्दी के उत्तरार्ध में यूरोपीय देशों में चित्रकारों, फोटोग्राफरों तथा फिल्म निर्माताओं ने उसकी शुरुआत की। सन् 1900 के आसपास रॉवर्ट हेनरी के नेतृत्व में यथार्थवादी कलाकारों ने अमेरिकी प्रभाववाद को चुनौती दी।
दोस्त मुहम्मद ख़ान

पृष्ठभूमि

दोस्त मोहम्मद खान कंधार में दुर्रानी साम्राज्य के शासन के दौरान 23 दिसंबर 1793 को एक प्रभावशाली परिवार में पैदा हुआ था। उनके पिता, पाइंदा खान, बरक़ज़ई जनजाति के प्रमुख और दुर्रानी राजवंश में एक असैनिक सेवक था। वो हाजी जमाल खान, यूसुफ, यारु, मोहम्मद उमर खान, ख़िस्र खान, इस्माइल, नेक, दारु, सैफ़ल, और बराक के माध्यम से अब्दाल ( अब्दाली जनजाति के संस्थापक) के परिवार से जुड़ा था। अब्दाल के चार बेटों के नाम, पोपल, बराक, अचक , और अलाको थे। माना जाता है कि दोस्त मोहम्मद खान की मां फारसी क़िज़लबश समूह से एक शिया थी  - जबकि पठान मुखयतः सुन्नी होते हैं।
बरक़ज़ई के तत्कालीन मुखिया, और दोस्त मुहम्मद के बड़े भाई फ़तेह खान ने 1800 में महमूद शाह दुर्रानी को अफगानिस्तान के शासक बनाने में योगदान किया। महमूद शाह ने इसके बदले फ़तेह ख़ान की हत्या 1818 में करवा के उसके कबीले की शत्रुता मोल ले ली। एक खूनी संघर्ष के बाद, महमूद शाह अपनी सारी संपत्ति से वंचित कर दिया था - हेरात को छोड़ कर। उसके प्रदेशों को फ़तेह खान के भाइयों के बीच बांटा गया। इनमें से, दोस्त मोहम्मद को गज़नी मिला और 1826 में वह अफगानिस्तान का सबसे अमीर प्रांत काबुल हासिल किया।दोस्त मोहम्मद हमलावर सिखों के खिलाफ अटक की लड़ाई में काबुल के वजीर फ़तेह खान के साथ था।
उनके शासनकाल के प्रारंभ से वह पंजाब क्षेत्र के सिख शासक रणजीत सिंह के साथ विवादों में खुद को शामिल पाया। रणजीत सिंह अपने साधन के रूप में, सदोज़ई राजकुमार शाह शुजा दुर्रानी का इस्तेमाल किया जो अफ़गानिस्तान का भागा हुआ शाह था।शाह शुजा रणजीत सिंह के साथ १८१३ में कश्मीर से लाहौर आ गया था।अपने प्रसिद्ध कोहिनूर हीरे के बदले उसने रणजीत सिंह से आज़ादी हासिल की। 1834 में शाह शुजा उसके राज्य को वापस लाने के लिए एक अंतिम प्रयास किया। लेकिन कंधार की दीवारों के अंदर दोस्त मोहम्मद खान से हारा, लेकिन इसी बीच रणजीत सिंह को पेशावर पर विजय करने का अवसर मिल गया था।इसके बाद से दोस्त मोहम्मद को जमरूद किले की वसूली बड़ी चिंता का विषय बन गई। 1837 में जमरूद की लड़ाई में सिखों को हराने के लिए अपने बेटे अकबर खान भेजा।

अफगानिस्तान में यूरोपीय प्रभाव

इसी बीच रूस और ब्रिटेन ने मिलकर इटली के दक्षिणी शहरों को फ्रांस के शासन से आज़ादी दिलाई। रूस ने फ़्रांस से समझौता किया (पॉल ने नेपोलियन के साथ) जिसके तहत दोनों मिलकर ब्रिटेन के सबसे पसंदीदा उपनिवेश भारत पर आक्रमण करते। रूसी सेना वैसे भी दाग़ेस्तान में तायनात थी। यह वही समय था जब रूस साइबेरिया से लेकर प्रशांत महासागर तक फैल चुका था और विश्व भर की नौसेनिक जानकारियों के लिए उसने दो जहाज निकोलई रेज़ानोव के नेतृत्व में रवाना किए थे। रूस अमेरिका के पश्चिमी तट पर भी व्यापारिक उपनिवेश बनाने की योजना बना रहा था। मध्य एशिया तथा कॉकेशस पर रूस की निगाहें कैथरीन के समय से ही थी। कई रूसी कूटनयिक ईरान और अफ़ग़ानिस्तान में अपने दूतावास खोलने की बात कह चुके थे। लेकिन दोस्त मुहम्मद ने रूस से दूतों की पहल को खारिज कर दिया। साथ ही गवर्नर-जनरल लॉर्ड ऑकलैंड, ग्रेट ब्रिटेन के साथ एक गठबंधन बनाने का प्रयास किया, और इस बातचीत के तहत 1837 में काबुल में ब्रिटिश दूत (और अन्वेषक) अलेक्ज़ेंडर बर्न्स का स्वागत किया। दोस्त मोहम्मद पेशावर की स्थिति ठीक करने का प्रयास त्याग कर, ब्रिटिश मार्गदर्शन में उसकी विदेश नीति के लिए सहयोगी बन गया था। 1838 में लॉर्ड ऑकलैंड उसके खिलाफ प्रस्ताव में ब्रिटिश सैनिकों की स्थापना की।

उक्तियाँ

"हमारे पास लोग हैं, सब कुछ है कि हमें प्रचुर मात्रा में सोने और खजाना और पवित्र भूमि है।" 
  जॉन लॉरेंस को - दोस्त मोहम्मद खान